[pic] | EURÓPAI BIZOTTSÁG |

Brüsszel, 2010.6.15.

COM(2010)319 végleges

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

Az Európai Fejlesztési Alapokkal kapcsolatos pénzügyi információk

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

Az Európai Fejlesztési Alapokkal kapcsolatos pénzügyi információk

Előszó

E dokumentumot a költségvetési eljárás keretében 1979-ben megkötött megállapodásokkal összhangban csatolni kell a 2011. évi költségvetés tervezetéhez.

A belső megállapodás[1] 7. cikke, valamint a pénzügyi szabályzat[2] 57. cikke (3) és (4) bekezdésének megfelelően a Bizottság – figyelembe véve az Európai Beruházási Bank (EBB) előrejelzését a beruházási keret vonatkozásában – e dokumentumban bemutatja a 2010. és a 2011. pénzügyi évre vonatkozó kötelezettségvállalások, kifizetések és fizetendő hozzájárulások előrejelzését.

Az előző évekhez hasonlóan a dokumentum az alábbiakat tartalmazza:

- a (8–10.) EFA-k végrehajtásának állapota 2009.12.31-én;

- a folyó pénzügyi évre vonatkozó teljesítési előirányzatok;

- a 2011. évi költségvetési év kiadásainak becslése.

Ami az EFA finanszírozását illeti, a hozzájárulásokat közvetlenül a tagállamok folyósítják az Európai Beruházási Banknak a 9. és a 10. EFA eszközei számára, amelyek kezelését az EBB biztosítja (beruházási keret és kamattámogatások). Minden egyéb eszköz vonatkozásában, beleértve az EBB által kezelt korábbi eszközöket is (kockázati tőke és kamattámogatások), a hozzájárulásokat a Bizottságnak folyósítják.

Eltérő meghatározás hiányában az ebben a közleményben említett kötelezettségvállalások és kifizetések összegei mindig bruttó összegként értendők, azaz a visszavont előirányzatok és a visszafizettetések nélküli összegként. Ez a megközelítés összhangban áll az Unió általános költségvetésében alkalmazott megközelítéssel.

Bevezetés

A Bizottság és az EBB minden egyes AKCS-országra[3] és TOT-ra[4] nézve aktualizálta a 2010. és a 2011. pénzügyi évre előirányzott kötelezettségvállalásokat és kifizetéseket. A kifizetések becslésére különös figyelmet fordítottak az alábbi két okból: egyfelől azért, hogy segítsék a tagállamokat a nemzeti költségvetésükből történő lehető legpontosabb összegek elkülönítésében; másfelől azért, hogy biztosítsák, hogy az EFA elegendő pénzügyi forrással rendelkezzék, és így elkerülhetők legyenek a likviditási problémák.

A 10. EFA-ra vonatkozó belső megállapodás[5] 7. cikkének, valamint a pénzügyi szabályzat[6] 57. cikke (5) bekezdésének megfelelően a becsléseket a 2010. októberi közlemény vizsgálja majd felül.

Az alábbi grafikon a már teljesített, illetve a 2010-ben esedékes kötelezettségvállalások és kifizetések alakulását tekinti át (Bizottság + EBB). Világosan kitűnik belőle, hogy a kifizetések 2000 óta folyamatosan növekednek.

Európai Bizottság + EBB: a kötelezettségvállalások és kifizetések alakulása az 1997-2009-as időszakban; valamint előrejelzés 2010–2011-re

[pic]

1. AZ EURÓPAI FEJLESZTÉSI ALAPOK FELHASZNÁLÁSÁNAK ÁLLAPOTA 2009. DECEMBER 31-ÉN (KÖTELEZETTSÉGVÁLLALÁSOK, KIFIZETÉSEK ÉS PÉNZÜGYI HELYZET)

A 1. melléklet megadja a kötelezettségvállalásokra vonatkozó, 2009-ban végrehajtott teljesítéseket, összehasonítva a 2009. októberi becslésekkel[7].

A 2. melléklet megadja a kifizetésekre vonatkozó, 2009-ban végrehajtott teljesítéseket, összehasonítva a 2009. októberi becslésekkel[8].

Az 3. melléklet bemutatja a 2009. évi tényleges, valamint a 2010-re és 2011-re becsült pénzügyi helyzetet.

2. A 2010. ÉS 2011. PÉNZÜGYI ÉV PÉNZÜGYI MűVELETEINEK VÉGREHAJTÁSÁRA VONATKOZÓ ELőREJELZÉSEK

Az új becslések eredményeit az 1–3. melléklet mutatja be.

Ami a 2010. pénzügyi évre vonatkozó hozzájárulásokat illeti, a becsült összeg a Bizottság esetében 3 500 millió EUR, az EBB esetében pedig 240 millió EUR maradt. Emlékeztetni kell arra, hogy ezek az összegek azonosak a Tanács által 2009 novemberében elfogadottakkal[9].

A becslések szerint a 2011. pénzügyi évre vonatkozó hozzájárulások a Bizottság esetében 3 690 millió EUR-t, az EBB esetében 210 millió EUR-t tesznek ki.[10] A tagállami hozzájárulás 2011. évi éves összegének felső határa a tagállamok, a Bizottság és az EBB kompromisszumos javaslatának eredménye.

Hangsúlyozni kell, hogy ezek az összegek elsődleges becslések, és óvatosan kell kezelni őket. A Bizottság és az EBB a nyarat követően megbízhatóbb becsléseket készít. Ezeket az októberi közlemény mutatja majd be.

1. melléklet

2009. évi kötelezettségvállalások, és 2010–2011. évi becslések |

millió EUR

[pic]

*Ide tartoznak bizonyos, például a közös intézményeknek vagy az AKCS Titkárságnak nyújtott támogatások kiadásai.

2. melléklet

2009. évi kifizetések, és 2010–2011. évi becslések

millió EUR

[pic]

*Tartalmazza a korábbi EFA-khoz kötődő kamattámogatást, de nem tartalmazza az EBB 2009. végi 21 millió EUR-s kifizetését, amelyet még nem vezettek át a Bizottság elszámolási rendszerébe (0).

3. melléklet: Pénzügyi helyzet 2009 végén, és becslések 2010-re és 2011-re ( millió EUR )

[pic]

*COM(2009) 616 végleges, 2009.11.4.

**Operatív tevékenységekhez rendelkezésre álló összegek.

***Tartalmazza a korábbi EFA-khoz kötődő kamattámogatást, de nem tartalmazza az EBB 2009. végi 21 millió EUR-s kifizetését, amelyet még nem vezettek át a Bizottság elszámolási rendszerébe (0).

4. melléklet

EFA-hozzájárulások tagállami bontásban a 2010. pénzügyi évben

EUR

[pic]

[1] Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról. HL L 247., 2006.9.9., 32. o.

[2] A Tanács 215/2008/EK rendelete (2008. február 18.) a 10. Európai Fejlesztési Alapra alkalmazandó pénzügyi szabályzatról.

[3] Az afrikai, karibi és csendes-óceáni államok.

[4] A tengerentúli országok és területek.

[5] HL L 247., 2006.9.9., 32. o.

[6] A Tanács 215/2008/EK rendelete (2008. február 18.) a 10. Európai Fejlesztési Alapra alkalmazandó pénzügyi szabályzatról.

[7] COM(2009) 616 végleges, 2009.11.4.

[8] COM(2009) 616 végleges, 2009.11.4.

[9] A Tanács határozata (2009. november 6.) a tagállamok által az Európai Fejlesztési Alapba 2010-ben fizetendő pénzügyi hozzájárulásról, beleértve a 2010. évi első részletet is. 15445/09. sz. dokumentum.

[10] A Tanács határozata (2009. november 27) az Európai Fejlesztési Alaphoz való tagállami hozzájárulás 2011. évi éves összege felső határáról. 16421/09. sz. dokumentum.